text: Drømmebyen Branderup
  29 februar 2012 kl. 15.54
  Der er ingen grund til at bo i København, når man kan bo i Sønderjylland. Det mener borgerne i Branderup. Nu inviterer de nye mulige borgere på gratis weekend for at vise byens herligheder.
  Branderup ligger ude på landet og har de kvaliteter en landsby har. Det vil byens borgere vise frem i weekenden.
  Selvom Branderup ikke er en storby er der både aktivitetscenter og sportshal. 
  Derudover byder mejeriet, en af landsbyens store virksomheder, byens gæster indenfor, for at se, hvor mælken kommer fra.
  